**Konfliktusom a volt osztálytársammal**

Az egész általános iskola körülbelül 6.osztályában történt, egy magyar óra előtti szünetben, amikor az osztálytársammal, akit most nevezzünk Ferinek, elkezdtünk vitatkozni valami teljesen értelmetlen dolgon. A konfliktus résztvevői egyrészt nyilván én vagyok, aki akkoriban nagyon nem szerette, ha nem a saját véleményem volt a nyerő. A másik tag a már említett Ferenc, aki mindig is szeretett vitatkozni, akármiről is volt szó.

Mind a ketten más állásponton voltunk, hősiesen kiálltunk a véleményeink mellett. Végül elértünk arra a pontra, hogy már nagyon felidegesítettük egymást, és elkezdtünk kissé trágár szavakat mondani egymásra. Fontos megjegyezni, hogy Ferivel már 1.osztály óta jóba vagyok, sose haragudtunk meg egymásra, mindig megtudtuk beszélni a konfliktusunkat, ami viszonylag ritkán fordult elő. Történt viszont, hogy 4.osztály vége felé diagnosztizálták egy betegséggel, mai napig nem tudom pontosan, hogy konkrétan milyen betegséggel, de ennek következményeként elkezdett hullani a haja, és semmit se tudott kezdeni ellene. A fent említettek mind hozzájárulnak a konfliktus kezdetéhez, ahogyan folyamatosan csúnyábbnál csúnyább jelzőkkel illettük egymást, én gondolkodás nélkül kimondtam azt, hogy „kopasz”. Ezt nyilván Feri eléggé magára vette, a nap hátralévő részébe nem is szólt hozzám, és így én se hozzá, egy darabig nem is tudtam, hogy mit kezdjek a szituációval. Következő nap már az osztálytársaimnak is feltűnő volt, főleg Oszkárnak, az egyik legjobb barátjának, aki egyébként ellenem fordult, így visszatekintve az esetre szerintem teljesen jogosan. Maradtak pártatlan osztálytársaim is, akik jó barátok módjára megkérdezték tőlem/tőlünk, hogy mi történt, összevesztünk-e, pár embert meglepett az egész. Ugyanazon a napon próbáltam kicsit közeledni hozzá, hogy próbáljuk megbeszélni az ügyet, az elején még mindig nem akart beszélni velem, de addig próbálkoztam, amíg meg nem unta, és végre valahára szóba állt velem. Egy több mint 10 percen át tartó beszélgetés árán, de megtudtuk beszélni a vita tárgyát, eredményeképp megint jó viszonyok között maradtunk közeli barátok, egészen 8.osztályig ahol megint összevesztünk, de az már egy másik történet. Örülök hogy ezt a vitát gyorsan letudtuk zárni, és nem lett semmi komoly belőle. Amióta kijártam az általános sulit, már egyáltalán nem tartom a fent említett 2 személlyel a kapcsolatot, mindketten inkább sulis barátok voltak csak, minthogy igazi barátok.

Az egész vita elkerülhető lehetett volna, ha nem kezdünk el a lehető legértelmetlenebb dolgon szájkaratézni, de persze mivel nagyon fiatalok voltunk még, ezért nem jöttünk rá, hogy mekkora idétlenség az a téma, és nem éri meg ezen csatázni, de hát ebből tanul az ember, valamikor meg kell tanulni ezt az életre szóló leckét.