**Konfliktusom a volt osztálytársammal**

Az egész általános iskola körülbelül 6.osztályában történt. Egy magyar óra vagy matek óra előtti szünetben, de ez most teljesen lényegtelen, amikor az osztálytársammal, akit most nevezzünk Ferinek, elkezdtünk vitatkozni valami teljesen értelmetlen dolgon.

A konfliktus résztvevői egyrészt nyilván én vagyok, 11-12 évesen, aki akkoriban nagyon makacs volt, utálta, ha a saját véleménye nem volt helyes. A másik tag a már említett Ferenc, aki mindig is szeretett vitatkozni, akármiről is volt szó.

Mind a ketten más állásponton voltunk, hősiesen kiálltunk a véleményeink mellett. Végül elértünk arra a pontra, hogy már nagyon felidegesítettük egymást, és elkezdtünk kissé trágár szavakat mondani egymásra. Fontos megjegyezni, hogy Ferivel már 1.osztály óta jóba vagyok, sose haragudtunk meg egymásra, mindig megtudtuk beszélni a konfliktusunkat, ami viszonylag ritkán fordult elő. Történt viszont, hogy 4.osztály vége felé diagnosztizálták egy betegséggel, mai napig nem tudom pontosan, hogy konkrétan milyen betegséggel, de ennek következményeként elkezdett hullani a haja, és semmit se tudott kezdeni ellene. A fent említettek mind hozzájárulnak a konfliktus végkimeneteléhez. Ahogyan folyamatosan csúnyábbnál csúnyább jelzőkkel illettük egymást, én gondolkodás nélkül kimondtam azt, hogy „kopasz”. Először nem gondoltam azt, hogy valami rosszat mondtam volna, hiszen ő is tudta, hogy engem nem kell komolyan venni ilyen dolgoknál. A beszólásomat illetően meg ezt reflexből vágtam rá, mivel ő is mondott már párszor hasonló dolgokat rám, de nem vettem soha komolyan őket. Mivel gyorsan kellett mondanom valamit bemondtam a legszembetűnőbb külső tulajdonságát, ami hát a fent említett szó volt. Feri magára vette, őszintén nem meglepő módon, mivel nem tudott semmit se kezdeni vele. A nap hátralévő részébe nem is szólt hozzám, és így én se hozzá, egy darabig nem is tudtam, hogy mit kezdjek a szituációval. A nap végén esett le, hogy mégis miért sértődött be rám Feri, nyilván miután jobban belegondoltam az esetbe otthon, akkor jöttem rá igazán, hogy mekkora hülyeséget mondtam, csináltam, teljesen megbántam a tetteimet, de még fiatal voltam és hülye, előbb vagy utóbb előfordult volna egy ilyen kázus. Következő nap már az osztálytársaimnak is feltűnő volt, főleg Oszkárnak, az egyik legjobb barátjának, aki egyébként egyből ellenem fordult, bár így visszatekintve szerintem teljesen jogosan. Maradtak azért pártatlan osztálytársaim is, akik jó barátok módjára megkérdezték tőlem/tőlünk, hogy mi történt, összevesztünk-e, pár embert meglepett az egész. Ugyanazon a napon próbáltam kicsit közeledni hozzá, hogy próbáljuk megbeszélni az ügyet, az elején még mindig nem akart beszélni velem, de addig próbálkoztam, amíg meg nem unta a monoton próbálkozásaimat, és végre valahára szóba állt velem. Egy több mint 10 percen át tartó beszélgetés árán, de megtudtuk beszélni a vita tárgyát, eredményeképp megint jó viszonyok között maradtunk közeli barátok, egészen 8.osztályig ahol megint összevesztünk, de az már egy másik történet. Örülök, hogy ezt a vitát gyorsan letudtuk zárni, és nem lett semmi komoly belőle. Amióta kijártam az általános sulit, már egyáltalán nem tartom a fent említett 2 személlyel a kapcsolatot, mindketten inkább sulis barátok voltak csak, minthogy igazi, rendes barátok.

Az egész vita elkerülhető lehetett volna, ha nem kezdünk el a lehető legértelmetlenebb dolgon szájkaratézni. Főleg hogy egyébként mindkettőnk véleménye teljesen rossz volt. Csak hülyeségeket mondtunk a témáról, szóval még inkább értelmetlen az egész dolog. Persze mivel nagyon fiatalok voltunk még, ezért nem jöttünk rá, hogy mekkora idétlenség az a téma, és nem éri meg ezen csatázni, ebbe nem gondoltunk bele abban az időben. Igazából Feri mindig ilyen volt, ahogy már említettem fent. Mindig kiállt a véleménye mellett, viszont én is. Gyorsan megtudtuk volna beszélni, ha Feri legjobb barátja, Oszkár ésszel állt volna hozzá a vitához, és bevallotta volna, hogy badarság a téma, amin éppen összevesztünk, csak mivel Oszkár Ferinek a legjobb barátja volt anno, legjobb barik módjára kiállt mellette. A nap végén azért mégis fiatalok voltunk, fiatalság bolondság, valamikor meg kellett tanulni ezt a leckét is. Azóta szerencsére már nem történtek ilyen dolgok velem, vagy ha mégis, akkor gyorsan megtudtam vitatni a másik féllel, és nem lettt semmi komoly az ügyből. Ennyi.